text: Hjælp vikingerne fra Jels til tops
  15 oktober 2018 kl. 11.46
  Der er 100.000 kroner på højkant, når vinderne fra hver TV 2-region dyster om at blive årets mest fantastiske fællesskab. Du kan stemme på din favorit frem til finaleshowet den 3. november.
  - Det er jo kulminationen på hårdt arbejde. En fantastisk sommer vi har haft, og nogle fantastiske mennesker vi er sammen med hele tiden.
  Sådan lød det fra en meget glad formand for Jels Vikingespil, Bruno Bennedsen, efter vikingespillet i slutningen af september blev kåret som årets mest fantastiske fællesskab i TV SYDs område.
  Med prisen fulgte 50.000 kroner og en billet til landsfinalen, hvor vikingespillet skal konkurrere mod de øvrige syv TV 2-regionsers vindere om yderligere 100.000 kroner og titlen som årets mest Fantastiske Fællesskab.
  
  SMS-afstemningen er i gang
  Ligesom med den regionale del af projektet, så findes også landsvinderen ved en SMS-afstemning. Du kan fra mandag den 15. oktober se alle otte landsfinalister og finde deres SMS-koder her.
  Man kan stemme helt frem til lørdag den 3. november, hvor alle otte TV 2-regioner viser det store finaleshow. Her bliver det afsløret, hvilket fællesskab der løber med titlen og pengepræmien. Showet begynder klokken 19.45 og vises på TV SYD+ og på livestream her.
  OM FANTASTISKE FÆLLESSKABER
  119 fællesskaber ansøgte om deltagelse i TV SYDs sendeområde.10 foreninger blev nomineret til at vinde den regionale del af Fantastiske Fællesskaber.Regionsvinderen blev kåret den 27. september, hvor TV SYD sendte direkte fra Askov Højskole.Regionsvinderen får 50.000 kroner og går videre til landsfinalen.Landsfinalen afholdes 3. november i Helsingør.Landsv​​​​​​inderen får yderligere 100.000 kroner til fællesskabet.Det er sms-stemmer, der afgør, hvem der vinder i begge finaler.TV 2 Regionerne står sammen med Lokale- & Anlægsfonden og Tuborgfondet bag konkurrencen.
  
  